ආයුධ සහ පිහි පෙන්වා රන් දම්වැල් කඩා ගත් බවට සැකකරන 3 දෙනෙකු අත්අඩංගුවට ගැනීමට ජාඇළ පොලිසිය සමත්ව තිබේ.අම්බලන්ගොඩ – ගනේමුල්ල – කුලියාපිටිය ප්‍රදේශවල පදිංචිකරුවන් යැයි කියන මේ සැකකරුවන් විසින් සොරකම් කරන ලද යතුරුපැදි දෙකක් හා රත්තරන් චේන් 4 ක් ද, චේන් කැඩීමට උපයෝගි කර ගන්නා නවීන පන්නයේ පිහියක් ද සැකකරුවන් තිදෙනා සමඟ අත්අඩංගුවට ගෙන තිබේ.මීට ඉහත අපරාධ සොර – මැරකම් රැසකට සම්බන්ධ මේ සැකකරුවන් බෙහෙවින් මත්ද්‍රව්‍යවලට ඇබ්බැහි වූ පුද්ගලයන් ලෙස ජාඇළ පොලිසියට අනාවරණය වී ඇත.ජාඇළ පොලිස් ස්ථානාධිපති ප්‍රධාන පොලිස් පරීක්‍ෂක චන්දිමාල් විජේසිංහ මහතාගේ උපදෙස් පරිදි මෙම මෙහෙයුම සිදුකරන ලදී..